CELEX: C2007/056/67
Language: lt
Date: 2007-03-10 00:00:00
Title: Byla T-10/07 2007 m. sausio 8 d. pareikštas ieškinys byloje FVB prieš VRDT — FVD (FVB)

10.3.2007   
            
            
               LT
            
            
               Europos Sąjungos oficialusis leidinys
            
            
               C 56/35
            
         2007 m. sausio 8 d. pareikštas ieškinys byloje FVB prieš VRDT — FVD (FVB)
   
   (Byla T-10/07)
   (2007/C 56/67)
   Kalba, kuria surašytas ieškinys: vokiečių
   Šalys
   
      Ieškovė: FVB Gesellschaft für Finanz-und Versorgungsberatung mbH (Osnabriukas, Vokietija), atstovaujama advokato P. Koehler
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Kita procedūros Apeliacinėje taryboje šalis: FVD Gesellschaft für Finanzplanung und Versorgemanagement Deutschland mbH
   Ieškovės reikalavimai
   
               —
            
            
               Pakeisti 2006 m. lapkričio 6 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimą apeliacinėje byloje R 1343/2005-4 taip, kad juo būtų panaikintas 2005 rugsėjo 12 d. sprendimas dėl Finanz- und Versorgungsdienstgesellschaft für Finanzberatung und Versorgemanagement mbH pareikšto protesto Nr. B 549 362 dėl paraiškos Nr. 2 126 175 ir protestas būtų atmestas.
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „FVB“ 35 ir 36 klasių paslaugoms (paraiška Nr. 2126175)
   Ženklo ar žymens, kuriuo remiamasi protesto procese, savininkas: FVD Gesellschaft für Finanzplanung und Versorgemanagement Deutschland mbH
   
      Ženklas ar žymuo, kuriuo remiamasi protesto procese: žodinis Vokietijos prekių ženklas 36 klasės paslaugoms, kuriuo grindžiamas protestas dėl 36 klasės įregistravimo
   
      Protestų skyriaus sprendimas: patenkinti protestą ir iš dalies atmesti paraišką
   
      Apeliacinės tarybos sprendimas: atmesti apeliaciją
   
      Ieškinio pagrindai: ginčijamas sprendimas pažeidžia Reglamento (EB) Nr. 40/94 (1) 8 straipsnio 1 dalies b punktą, nes nėra jokios galimybės supainioti du prekių ženklus dėl kurių kilo ginčas.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).